Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 872

c) A 9. cikk 2. bekezdése szerinti döntésekkel kapcsolatban a Közgyûlés jelöli ki azt a nemzeti hivatalt vagy kormányközi szervezetet, amely átvevõ hivatalként jár el a Közgyûlés által meghatározott államokban lakóhellyel rendelkezõ személyek vagy ezen államok állampolgárai által benyújtott bejelentések tekintetében. E kijelöléshez az említett nemzeti hivatal vagy kormányközi szervezet elõzetes hozzájárulása szükséges. 19.2 Két vagy több bejelentõ Két vagy több bejelentõ esetén (i) a 19.1 szabály elõírásait akkor kell teljesítettnek tekinteni, ha az a nemzeti hivatal, amelynél a nemzetközi 2002/162. szám bejelentést benyújtják, annak a Szerzõdõ Államnak a nemzeti hivatala vagy egy ilyen állam nevében eljáró nemzeti hivatal, amelyben legalább a bejelentõk egyikének lakóhelye található, vagy amelynek legalább a bejelentõk egyike az állampolgára; (ii) a nemzetközi bejelentés akkor nyújtható be a Nemzetközi Irodánál a 19.1 szabály a) pontjának (iii) alpontja szerint, ha legalább a bejelentõk egyikének lakóhelye valamelyik Szerzõdõ Állam területén található, vagy legalább a bejelentõk egyike valamelyik Szerzõdõ Állam állampolgára. 19.3 Az átvevõ hivatal feladatainak átruházásáról szóló hirdetmény

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes